విక్రాంత్ మాస్సే

విక్రాంత్ మాస్సే (జననం 1987 ఏప్రిల్ 3) హిందీ చలనచిత్రాలు, టెలివిజన్‌లలో పనిచేసే భారతీయ నటుడు. ఆర్. డి. నేషనల్ కాలేజ్ నుండి విద్యను పూర్తి చేసిన ఆయన, ధూమ్ మచావో ధూమ్ (2007)తో తన నటనను ప్రారంభించాడు. ధరమ్ వీర్ (2008), బాలికా వధు (2009–2010), కుబూల్ హై (2013) వంటి టెలివిజన్ ధారావాహికలలో నటించాడు. ఆమె లూటేరా (2013), దిల్ ధడక్నే దో (2015), హాఫ్ గర్ల్‌ఫ్రెండ్ (2017)లలో సహాయక పాత్రలతో సినిమాలలోనూ రాణించాడు.

ఎ డెత్ ఇన్ ది గంజ్ (2017)లో ఆయన ప్రముఖ పాత్ర పోషించాడు, ఇది తన కెరీర్‌ ఒక మలుపు తిరిగేలా చేసింది. ఆ తరువాత, ఆయన ఛపాక్ (2020), రొమాంటిక్ కామెడీ డాలీ కిట్టి ఔర్ వో చమక్తే సితారే (2020), మిస్టరీ థ్రిల్లర్ హసీన్ దిల్‌రూబా (2021), ఫ్యామిలీ డ్రామా రాంప్రసాద్ కి తెహ్ర్వి (2021), రొమాంటిక్ థ్రిల్లర్ హోస్టెల్ టెల్లర్ (లవ్220) లలో నటించాడు. స్ట్రీమింగ్ సిరీస్ మిర్జాపూర్ (2018), బ్రోకెన్ బట్ బ్యూటిఫుల్ (2018–2019), క్రిమినల్ జస్టిస్ (2019), ట్వెల్త్ ఫెయిల్ (2023)లలో కూడా ఆయన ప్రధాన పాత్రలు పోషించాడు. ట్వెల్త్‌ ఫెయిల్‌ చిత్రం స్లీపర్ హిట్‌గా నిలిచింది, ఆయనకు ఉత్తమ నటుడిగా ఫిల్మ్‌ఫేర్ క్రిటిక్స్ అవార్డు అందించింది.

 ప్రారంభ జీవితం 
విక్రాంత్ మాస్సే మహారాష్ట్రలో విదర్భ ప్రాంతంలోని నాగ్‌భిడ్ అనే చిన్న పట్టణంలో జాలీ, ఆమ్నా దంపతులకు జన్మించాడు. అతని తండ్రి కుటుంబం క్రైస్తవ మతాన్ని, తల్లి కుటుంబం సిక్కు మతాన్ని అనుసరిస్తుంది. ఆయనకు ఒక అన్నయ్య మొహ్సిన్ ఉన్నాడు.

వెర్సోవాలోని సెయింట్ ఆంథోనీస్ హైస్కూల్‌లో ఆయన చదివాడు. ముంబైలోని బాంద్రాలోని ఆర్. డి. నేషనల్ కాలేజ్ ఆఫ్ ఆర్ట్స్ అండ్ సైన్స్ నుండి డిగ్రీ పట్టాపొందాడు. డాన్స్ లో శిక్షణ పొందిన ఆయన 7 సంవత్సరాల వయస్సు నుంచే థియేటర్ ప్రదర్శనలు ఇస్తూ ఎదగడంతో ఆ కళనే వృత్తిగా ఎంచుకున్నాడు.

 వ్యక్తిగత జీవితం 
విక్రాంత్ మాస్సే, నటి శీతల్ ఠాకూర్ ఇద్దరూ కలసి బ్రోకెన్ బట్ బ్యూటిఫుల్ (2018) సిరీస్‌లో పనిచేసారు. వారు నవంబరు 2019లో నిశ్చితార్థం చేసుకున్నారు. 2022 ఫిబ్రవరిన 14న వారి వివాహాన్ని నమోదు చేసుకున్నారు. ఆ తరువాత ఆ జంట హిమాచల్ ప్రదేశ్‌లో వివాహంతో 2022 ఫిబ్రవరి 18న ఒక్కటైంది. వారికీ ఒక కుమారుడు వర్దాన్ ఉన్నాడు.

 ఫిల్మోగ్రఫీ 

 సినిమాలు 
సంవత్సరంసినిమాపాత్రనోట్స్మూలాలు2013లూటేరాదేవదాస్ "దేవ్" ముఖర్జీ2015దిల్ ధడక్నే దోరానా ఖన్నా2017ఎ డెత్ ఇన్ ది గంజ్‌శ్యామల్ "షుటు" ఛటర్జీహాఫ్ గర్ల్‌ఫ్రెండ్శైలేష్ పాండేలిప్‌స్టిక్ అండర్ మై బుర్ఖాఅర్షద్ సుంబ్లి2020చపాక్అమోల్ గుప్తాకార్గోప్రహస్త తావ్డేడాలీ కిట్టి ఔర్ వో చమక్తే సితారేప్రదీప్ కుష్వాహగిన్ని వెడ్స్ సన్నీసన్నీ సేథి2021రాంప్రసాద్ కీ తెహ్ర్వీరాహుల్ జోషిస్విచ్సమర్ కపూర్హసీన్ దిల్రుబారిషబ్ "రిషు" సక్సేనా14 ఫిరేసంజయ్ "సంజు" లాల్ సింగ్2022లవ్ హాస్టల్అహ్మద్ షౌకీన్ఫోరెన్సిక్జానీ ఖన్నా2023గ్యాస్లైట్కపిల్ముంబైకర్యంగ్ స్టర్ట్వెల్త్ ఫెయిల్మనోజ్ కుమార్ శర్మ2024బ్లాక్అవుట్లెన్నీ డిసౌజాఫిర్ ఆయీ హసీన్ దిల్‌రుబారిషబ్ "రిషు" సక్సేనాసెక్టార్ 36ప్రేమ్ సింగ్ది సబర్మతి రిపోర్ట్ సమర్ కుమార్2025ఆంఖోన్ కి గుస్తాఖియాన్జహాన్2026ఓ' రోమియో †టిబిఎచిత్రీకరణటిబిఎయార్ జిగ్రి †టిబిఎపోస్ట్-ప్రొడక్షన్తలాఖోన్ మే ఏక్ †టిబిఎపోస్ట్-ప్రొడక్షన్

 మూలాలు 
వర్గం:1987 జననాలు
వర్గం:భారతీయ టెలివిజన్ నటులు
వర్గం:భారతీయ నృత్య దర్శకులు
వర్గం:హిందీ సినిమా నటులు